A 2010-es Európa-bajnokságot Magyarországon rendezték. ez volt az első torna, amikor a részt vevő csapatok számát a korábbi 8-ról 12-re emelték. A magyar válogatott Azerbajdzsánnal és Csehországgal került egy csoportba. Az első mérkőzésen a brazil játékosokkal is megerősített azeri válogatottól 3–1-es vereséget szenvedett. Csehország ellen már 4–0-ra is vezetett a Kozma Mihály által irányított magyar csapat, azonban ez sem volt elég a továbbjutáshoz. A csehek egyenlítettek, majd a vezetést is megszerezték. Ezt még sikerült kiegyenlítenie Gyurcsányinak és az 5–5-ös döntetlen a magyarok továbbjutását jelentette. A vége előtt néhány másodperccel Marek Kopecký közvetlen közelről a hálóba tuszkolta a labdát, továbbjuttatva ezzel a cseh csapatot.